paragraph_text: Franceville (izvorno Francheville, ponegdje i Masuku) treći je po veličini grad u Gabonu. Sjedište je provincije Haut-Ogooué i departmana Mpassa. Nalazi se na istoku države, 50 km sjeverno od granice s Republikom Kongo i 550 km jugoistočno od glavnog grada, Librevillea. Leži na rijeci Mpassa, pritoci rijeke Ogooué. Godine 1880. osnovao ga je istraživač de Brazza i naselio oslobođenim robovima.